## Obvezatne upute broj I - o redoslijedu radnji i tijeku rokova prema Zakonu o referendumu i drugim oblicima osobnog sudjelovanja u obavljanju državne vlasti i lokalne samouprave

### NN 40/1996 (21.5.1996.), Obvezatne upute broj I - o redoslijedu radnji i tijeku rokova prema Zakonu o referendumu i drugim oblicima osobnog sudjelovanja u obavljanju državne vlasti i lokalne samouprave

# **DRŽAVNO POVJERENSTVO ZA PROVEDBU REFERENDUMA**

Na osnovi članka 16. stavka 1. alineje 4. Zakona o referendumu i drugim
oblicima osobnog sudjelovanja u obavljanju državne vlasti i lokalne samouprave
("Narodne novine", br. 33/96) Državno povjerenstvo za provedbu referenduma
daje

## **OBVEZATNE UPUTE BROJ I.**

### **O REDOSLIJEDU RADNJI I TIJEKU ROKOVA PREMA ZAKONU O REFERENDUMU I DRUGIM OBLICIMA OSOBNOG SUDJELOVANJA U OBAVLJANJU DRŽAVNE VLASTI I LOKALNE**

**SAMOUPRAVE**

U "Narodnim novinama" br. 37/96 od 10. svibnja 1996. godine objavljene
su:

Odluka Vlade Republike Hrvatske o raspisivanju savjetodavnog referenduma
za područje Zagrebačke županije;

Odluka Vlade Republike Hrvatske o raspisivanju savjetodavnog referenduma
za područje Grada Ivanić-Grada;

Odluka Vlade Republike Hrvatske o raspisivanju savjetodavnog referenduma
za područje Grada Našica;

Odluka Vlade Republike Hrvatske o raspisivanju savjetodavnog referenduma
za područje Grada Novske;

Odluka Vlade Republike Hrvatske o raspisivanju savjetodavnog referenduma
za područje Općine Kloštar Ivanić;

Odluka Vlade Republike Hrvatske o raspisivanju savjetodavnog referenduma
za područje Općine Đurđenovac;

Odluka Vlade Republike Hrvatske o raspisivanju savjetodavnog referenduma
za područje Općine Podgorač;

Odluka Vlade Republike Hrvatske o raspisivanju savjetodavnog referenduma
za područje Općine Križ;

Odluka Vlade Republike Hrvatske o raspisivanju savjetodavnog referenduma
za područje Općine Feričanci;

Odluka Vlade Republike Hrvatske o raspisivanju savjetodavnog referenduma
za područje općina otoka Paga - Pag i Novalju;

1. Povjerenstva za provedbu državnog referenduma u Gradu Zagrebu, gradu
i općini moraju imenovati članove odbora za provedbu glasovanja najkasnije
osam dana prije održavanja referenduma, dakle do

**24. svibnja 1996. godine u 24,00 sata**

(Članak 19. stavak 2. Zakona o referendumu i drugim oblicima osobnog
sudjelovanja u obavljanju državne vlasti i lokalne samouprave - dalje u
tekstu: Zakon)

2. Povjerenstva za provedbu državnog referenduma u Gradu Zagrebu, gradu,
odnosno općini moraju odrediti i javno objaviti glasačka mjesta za provedbu
glasovanja u jedinicama lokalne uprave i samouprave, odnosno jedinicama
lokalne samouprave s naznakom koji će građani glasovati na pojedinim glasačkim
mjestima, najkasnije pet dana prije održavanja referenduma, dakle do

**27. svibnja 1996. godine u 24,00 sata**

(Članak 26. stavak 4. Zakona)

3. Glasovanje traje neprekidno

**2. lipnja 1996. godine od 7,00 sati do 19,00 sati**

(Članak 36. stavak 1. Zakona)

Biračima koji su se zatekli na glasačkom mjestu omogućit će se glasovanje
i nakon 19,00 sati.

(Članak 36. stavak 2. Zakona)

4. Odbor za provedbu glasovanja **mora dostaviti zapisnik o svom radu**zajedno s iskorištenim i neiskorištenim glasačkim listićima i ostalim
glasačkim materijalom povjerenstvu za provedbu referenduma u Gradu Zagrebu,
gradu, odnosno općini najkasnije u roku od 12 sati nakon zatvaranja glasačkih
mjesta, dakle do

**3. lipnja 1996. godine u 7,00 sati**

(Članak 38. Zakona)

5. Povjerenstvo za provedbu referenduma u Gradu Zagrebu, gradu i općini
dužno je zapisnik o svom radu dostaviti povjerenstvu za provedbu državnog
referenduma u županiji prije isteka roka od 36 sati od zatvaranja glasačkih
mjesta, dakle najkasnije do

**4. lipnja 1996. godine u 7,00 sati**

(Članak 41. Zakona)

6. Povjerenstvo za provedbu državnog referenduma u županiji dužno je
utvrditi rezultate glasovanja na savjetodavnom referendumu i izvješće o
utvrđivanju rezultata glasovanja dužno je dostaviti Državnom povjerenstvu
za provedbu referenduma u roku od 48 sati od zatvaranja glasačkih mjesta,
dakle najkasnije do

**4. lipnja 1996. godine u 19,00 sati**

(Članak 42. Zakona)

7. Državno povjerenstvo za provedbu referenduma dostavit će izvješće
i rezultate glasovanja na savjetodavnom referendumu Vladi Republike Hrvatske,
te će objaviti odluku donesenu na savjetodavnom referendumu u "Narodnim
novinama", te u dnevnom tisku i na Hrvatskoj radioteleviziji.

(Članak 44. Zakona)

*Zaštita referenduma*

8. Ustavnost i zakonitost savjetodavnog referenduma nadzire Državno
povjerenstvo za provedbu referenduma i Ustavni sud Republike Hrvatske.

(Članak 49. Zakona)

9. Prigovor zbog nepravilnosti pri provedbi savjetodavnog referenduma
na glasačkom mjestu može podnijeti birač koji ima prebivalište na području
jedinice lokalne uprave i samouprave, odnosno jedinice lokalne samouprave,
za koje se provodi savjetodavni referendum.

(Članak 50. Zakona)

10. Prigovor zbog nepravilnosti pri provedbi savjetodavnog referenduma
na glasačkom mjestu podnosi se Državnom povjerenstvu za provedbu referenduma
u roku od 48 sati od završetka glasovanja, dakle do

**4. lipnja 1996. godine u 19,00 sati**

(Članak 50. Zakona)

11. Državno povjerenstvo za provedbu referenduma dužno je donijeti rješenje
o prigovoru u roku od 48 sati računajući od vremena kada mu je dostavljeno
očitovanje nadležnog tijela o navodima u prigovoru i glasački materijal
na koji se odnosi prigovor.

(Članak 52. Zakona)

12. Protiv rješenja Državnog povjerenstva za provedbu referenduma podnositelj
prigovora ima pravo žalbe Ustavnom sudu Republike Hrvatske.

Žalba se podnosi putem Državnog povjerenstva za provedbu referenduma.

Žalba se podnosi u roku od 48 sati od primitka pobijanog rješenja.

(Članak 56. Zakona)

Klasa: 014-01/96-01/03

Urbroj: 562-96-8

Zagreb, 15. svibnja 1996.

Predsjednik

**dr. Krunislav Olujić,** v. r.

Uputa, NN 40/1996-806